Veiledning til CLIMIT-Demo søknadsskjema

Innholdsfortegnelse:

[0. Veiledning til søkere til CLIMIT-Demo 2](#_Toc94811229)

[0.1. CLIMIT mål og virkeområde 2](#_Toc94811230)

[0.2. Beskrivelse av søknadsprosessen 2](#_Toc94811231)

[0.3. Taushetsplikt 3](#_Toc94811232)

[0.4. Om formelle krav og rettigheter 3](#_Toc94811233)

[1. Prosjektbeskrivelse 3](#_Toc94811234)

[1.1. Søker og prosjektinformasjon 3](#_Toc94811235)

[1.2. Prosjektsammendrag 3](#_Toc94811236)

[1.3. Partnere i prosjektet 4](#_Toc94811237)

[1.4. Kategorisering av prosjekt 5](#_Toc94811238)

[1.5. Faglig grunnlag og prosjektbeskrivelse 5](#_Toc94811239)

[1.6. Miljøaspekter 5](#_Toc94811242)

[1.7. Verdiskaping i Norge 5](#_Toc94811243)

[2. Budsjetter og planer 5](#_Toc94811244)

[2.1. Regelverk for statsstøtte 5](#_Toc94811245)

[2.2. Prosjektbudsjett og finansieringsplan 6](#_Toc94811246)

[2.3. Leveranseplan 6](#_Toc94811247)

[2.4. Prosjektkontroll 6](#_Toc94811248)

[2.5. Rettigheter og patenter 7](#_Toc94811249)

[2.6. Kommersielt potensial 7](#_Toc94811250)

[2.7. Evne til gjennomføring og kommersialisering 8](#_Toc94811251)

[2.8. Publisering og spredning av prosjektets resultater 8](#_Toc94811252)

[3. Risikovurdering 8](#_Toc94811253)

[4. Grunnleggende forutsetninger 8](#_Toc94811254)

# Veiledning til søkere til CLIMIT-Demo

CLIMIT Programmet er et samarbeid mellom Norges Forskningsråd (NFR) og Gassnova SF. Gassnova er ansvarlig for CLIMIT-Demo som støtter utviklings- og demonstrasjons-prosjekter. Se [hjemmesida til CLIMIT](https://climit.no/stotteordninger/) for mer info om støtteordningene.

**Tilskuddsordningen**

[Regelverk for CLIMIT-Demo,](https://climit.no/styrende-dokumenter/) fastsatt av Olje- og energidepartementet, beskriver hvilke typer prosjekter som kvalifiserer til ordningen. Gassnova kan innføre endringer eller fastsette ytterligere regler for hvordan støtteordningen skal forvaltes.

**Gjeldende veiledning**

Dette dokumentet er en veiledning til søknadsskjemaet til CLIMIT-Demo, for ytterligere opplysninger bes søker ta kontakt med CLIMIT sekretariatet.

## CLIMIT mål og virkeområde

Hovedmålet til CLIMIT er å bidra til å utvikle teknologi og løsninger for CO2-håndtering. CLIMIT-demo skal gi økonomisk støtte til utvikling og demonstrasjon av teknologier for CO2-håndtering som bidrar til:

* Utvikling av kunnskap, kompetanse, teknologi og løsninger som kan gi viktige bidrag til kostnadsreduksjoner og bred internasjonal utbredelse av CO2-håndtering.
* Utnyttelse av nasjonale fortrinn og utvikling av ny teknologi og tjenestekonsepter med kommersielt og internasjonalt potensial.

**Type prosjekter som kvalifiserer for støtte:**

1. Teknisk-økonomiske mulighetsstudier der en ny teknologi vurderes enkeltvis eller i en verdikjede for å belyse teknologiens tekniske og kommersielle potensial.
2. Støtte til uttesting av teknologi i pilot- og demo-skala.
3. Utvikling av kommersialiserbare tjenestekonsepter eller metodeverk for CO2-håndtering.
4. Mindre bistand til faglig nettverksbygging og kompetansespredning.
5. Støtte til internasjonale prosjekter der aktiviteten delfinansieres av EU-programmer og/eller nasjonale programmer med tilsvarende formål som CLIMIT i andre land.
6. Støtte til prosjekter som bidrar til gevinstrealisering for Langskip.

## Beskrivelse av søknadsprosessen

Gassnova oppfordrer søkere om å ta kontakt for veiledning før søknad sendes inn. En god veiledning tidlig i prosessen vil spare tid og ressurser og vil også kunne øke kvaliteten til søknaden.

Når søker kontakter Gassnova eller sender inn en Climit-søknad blir det utnevnt en saksbehandler.

Saksbehandler er ansvarlig for å vurdere søknaden og skrive en anbefaling CLIMIT Programstyre. Det er programstyret som tar beslutningen om tildeling eller avslag til søknader. Programstyret er utnevnt av OED og møtes omtrent fem ganger i året.

Behandlingstid

Normal saksbehandlingstid er 8 uker etter at søknad er formelt mottatt.

Forventet tidspunkt for svar på utfallet av søknadsbehandlingen

Vedtaket fra Programstyret sendes søker omtrent en uke etter programstyremøte.

Underretning om vedtaket

Programstyrets vedtak er unntatt begrunnelsesplikten i forvaltningsloven § 24 første og annet ledd, jf. forvaltningslovforskriften § 21 bokstav f.

## Taushetsplikt

Både Programstyret og CLIMIT-sekretariatet er underlagt reglene om taushetsplikt i forvaltningsloven § 13.

## Om formelle krav og rettigheter

Formelle feil ved programstyrets vedtak kan påklages til Olje- og energidepartementet. En eventuell klage må fremsettes skriftlig til Gassnova SF innen 3 uker etter at vedtaket er mottatt, jf. forvaltningsloven § 29 første ledd. Det faglige skjønnet som ligger til grunn for vedtaket kan ikke påklages jf. forvaltningslovforskriften § 30 bokstav e.

# Prosjektbeskrivelse

## Søker og prosjektinformasjon

Prosjektansvarlig er foretaket som inngår en kontrakt («tilskuddsbrev») med Gassnova om støtte til gjennomføring av omsøkte prosjekt.

Fulmaktshaver er den personen hos søker som har myndighet til å signere tilskuddsbrevet.

Prosjektleder er faglig ansvarlig for gjennomføringen av prosjektet på vegne av prosjektansvarlig.

## Prosjektsammendrag

Informasjonen vil bli offentliggjort dersom søknaden blir innvilget støtte, blant annet i et faktaark om prosjektet som publiseres på CLIMITs hjemmesider. Gassnova vil også offentliggjøre eventuell tildelt støtte til prosjektet. Øvrige deler av søknaden vil bli behandlet konfidensielt.

**Prosjektets mål og hvordan prosjektet understøtter CLIMITs mål ?**

[Regelverk for CLIMIT-Demo](https://climit.no/wp-content/uploads/sites/4/2021/05/Regelverk_for_Gassnovas_forvaltning_av_CLIMIT.pdf) punkt 2 «Mål for ordningen»:

*CLIMIT-Demo skal gi økonomisk støtte til utvikling og demonstrasjon av teknologier for CO2-håndtering som bidrar til:*

* *Utvikling av kunnskap, kompetanse, teknologi og løsninger som kan gi viktige bidrag til kostnadsreduksjoner og bred internasjonal utbredelse av CO2-håndtering.*
* *Utnyttelse av nasjonale fortrinn og utvikling av ny teknologi og tjenestekonsepter med kommersielt og internasjonalt potensial.*

Søknaden skal forklare hvordan prosjektet vil bidra til at CLIMIT-demo når sine mål. Søknaden skal omtale målene i punkt 2 i regelverket og foreslå hvilke måleparametere som vil bli benyttet for å verifisere resultatene av tiltaket.

Prosjektets resultater skal rapporteres slik at man kan etterprøve i hvilken grad støtteordningen har

bidratt til:

− Kvalifisering av nye tekniske løsninger eller teknologikomponenter

− Kompetanseutvikling i teknologiske og industrielle miljøer

− Kommersialisering av løsninger og kompetanse

− Kostnadsreduksjoner og/eller ytelsesforbedringer i verdikjeden

− Reduksjon av CO2-utslipp

− Næringsutvikling

− Kraftproduksjon

− Gevinstrealisering knyttet til Langskip

## Partnere i prosjektet

Prosjektansvarlig og partnere bidrar med eget arbeid, bruk av utstyr og/eller finansiering av prosjektet. Partnere har rett til medbestemmelse i prosjektet og deltagelse i prosjektets styringskomite. Prosjektansvarlig må inngå en samarbeidsavtale som bl.a. skal beskrive hvordan prosjektet skal ledes, økonomisk kontroll og rapportering, og hvem som skal ha rettigheter til prosjektresultatene. Gassnova signerer ikke tilskuddsbrevet før samarbeidsavtalen er inngått og prosjektet er fullfinansiert.

Beskrivelse av de ulike kolonner i tabellen:

* Foretak

Navn på foretak

* Nasjonalitet / Organisasjonsnummer

Hjemmehørende land for foretaket (for norske foretak skal organisasjonsnummer oppgis)  
Hvis samarbeidspartner er et utenlandsk foretak, skal foretakets nasjonalitet oppgis. Internasjonalt foretak med norsk datterselskap regnes som norsk foretak og dennes norske organisasjonsnummer skal oppgis.

* Type foretak  
  Deltakelse av ulike typer foretak brukes i vurderingen hvor høy støtteandel prosjektet kan få.
  + *Teknologibrukere*  
    Foretak som vil være brukere av CCS-teknologi eller -tjenester for å håndtere egne utslipp
  + *Teknologileverandører*  
    Foretak som vil utvikle og kommersialisere CCS-teknologi
  + *Tjenesteleverandør*  
    Foretak med som tar sikte på å levere nye tjenester knyttet til utvikling eller drift av CCS-kjeder.
  + *Forskningsinstitusjoner*  
    Foretak som har som formål å yte oppdrags- eller bidragsforskning til eller i samarbeid med industrien
  + *Akademia*  
    Undervisningsinstitusjoner som utfører forskning
  + *Offentlige*   
    Virksomheter uten kommersiell forretningsvirksomhet, og finansiert av det offentlige eller som yter offentlig støtte.
  + *Annet*  
    Øvrige typer foretak
* Rolle i prosjektfasen  
  Følgende verdier kan benyttes
  + *Partner*Bidrar til prosjektet med eget arbeid og/eller finansiering av andre partneres kostnader. Tar ansvar for gjennomføring av prosjektet som deltager i prosjektets styringskomite.
  + *Finansierende partner*Bidrar til å finansiere prosjektet, men bidrar ikke med eget arbeid i prosjektet bortsett fra evt. deltagelse i prosjektets styringskomite.
  + *Underleverandør*  
    Er ikke partnere i prosjektet, men leverer varer eller tjenester til prosjektet på vanlige kommersielle betingelser. Kun underleverandører som av spesielle grunner er avgjørende for gjennomføringen av prosjektet skal føres opp.

**Små og mellomstore bedrifter (SMB)**

Deltakelse av SMB som partnere i prosjektet teller i vurdering av søkt støtteandel til prosjektet. Bruk regnearket for budsjettering av CLIMIT-Demo prosjekter som ligger på [hjemmesida til CLIMIT](http://www.climit.no/no/sok_om_stotte/om-climit-demo/soknad-til-climit-demo). Se også [FADs veileder for offentlig støtte](https://www.regjeringen.no/no/dokumenter/eos-avtalens-regler-om-offentlig-stotte/id642299/?id=642299).

## Kategorisering av prosjekt

Det henvises til [Regelverk for CLIMIT-Demo](https://climit.no/styrende-dokumenter/) punkt 4.2 ”Tiltak som kvalifiserer for støtte”.

## Faglig grunnlag og prosjektbeskrivelse

For alle prosjekter skal det legges vekt på å dokumentere hvilke gap som planlegges dekket i CO2-håndteringskjeden og hvilke aktiviteter som er planlagt utført for å dekke disse gapene. Det skal også gis dokumenterte vurderinger av i hvilken grad løsningen som utvikles kan være konkurransedyktig mot eksisterende løsninger. Kravene til dokumentasjon for prosjekter i tidligere faser vil kunne være mindre omfattende enn for prosjekter i senere faser.

## Miljøaspekter

Se veiledning i søknadsskjema.

## Verdiskaping i Norge

Se veiledning i søknadsskjema

# Budsjetter og planer

## Regelverk for statsstøtte

Gassnova er underlagt Lov om offentlig støtte (statsstøtteregelverket) og CLIMIT-programmet er notifisert ihht ESAs retningslinjer ”[State aid for research and development and innovation](https://www.eftasurv.int/cms/sites/default/files/documents/Consolidated%20version-GUIDELINES-for-SA-for-R-D-I.pdf)”.

Søker har ansvar for at støtten fra Climit overholder regelverket for statsstøtte. Hvis ESA undersøker en tildeling av støtte fra Climit og konkluderer med at reglene for statsstøtte er brutt er mottager av støtten nødt til å betale støtten tilbake.

Prosjektets utviklingstrinn

Søker må gi en begrunnet vurdering av hvilket trinn i utviklingskjeden prosjektet er i knyttet til.

Begrep brukt om utviklingstrinn:

**CLIMIT ESA FADs oversettelse**

Utvikling Industrial research Industriell forskning

Demonstrasjon Experimental development Utvikling før konkurransestadiet

Med **utvikling** menes:

Arbeid knyttet til utvikling av nye produkter, prosesser eller tjenester eller for å oppnå vesentlige forbedringer i eksisterende produkter, prosesser eller tjenester. Dette innbefatter uttesting av teknologi i pilotskala, for eksempel enkeltstående prosesstrinn. Også inkludert: Markedsundersøkelser, kommersielle planer og patentering for å få kunnskap om markedets behov og krav som kan sette føringer for utviklingen

Med **demonstrasjon** menes:

Overføring av resultater fra tidligere utviklingstrinn til planer, prosjekt design og konstruksjon som har som mål å skape nye, endrede eller forbedrede produkter, prosesser eller tjenester, enten de er tenkt for salg eller til eget bruk. Det omfatter også utvikling av første prototyp som ikke kan utnyttes kommersielt. Med demonstrasjonsfasen forstås perioden etter at utviklingen er kommet langt nok til å definere produktet og en skal forberede kommersialisering av produktet.

Med **mulighetsstudie** menes

Teknisk-økonomiske mulighetsstudier der en ny teknologi vurderes enkeltvis eller i en verdikjede med tanke på å belyse teknologiens tekniske og kommersielle potensial og som er nødvendig for å kunne planlegge og gjennomføre et utviklings- eller demoprosjekt. Skal ikke inkludere selve planleggingen for neste fase, forhandlinger med framtidige samarbeidspartnere, søknadsskriving etc.

## Prosjektbudsjett og finansieringsplan

Søkere skal bruke regnearket for budsjettering som ligger på [climit.no](http://www.climit.no/no/sok_om_stotte/om-climit-demo/soknad-til-climit-demo) til å lage budsjettene til prosjektet som legges ved søknadskjema:

1. Arket «partnere» skal brukes til å bestemme om søker og partnere er små, mellomstore, eller store bedrifter. Dette brukes til å vurdere hvor maksimal støtteandel prosjektet kan få.

2. Arket «budsjetter» skal brukes til å lage kostnads- og finansierings-budsjett og leveranseplan med tilhørende kostnadsbudsjett.

3. Arket «støtteandel» skal brukes til å vurdere type prosjekt og tilhørende maksimal støtteandel.

I regnearket er det lagt inn «dummy data» for å vise hvordan tabellene fungerer. Søker kan fjerne dette innholdet og legge inn nye data for prosjektet.

## Leveranseplan

Se veiledning i søknadsskjema. All utbetaling av støtte fra Gassnova skjer etter at leveranser med betalingsmilepæl er godkjent. Gassnova holder alltid tilbake inntil 10 % av utbetalingene som utbetales ved godkjent sluttrapport.

## Prosjektkontroll

Detaljeringsgraden i dette kapittel er avhengig av hvilket utviklingstrinn prosjektet er i. Kravene vil derfor avklares i dialog med Gassnovas saksbehandler.

* *Prosjektplan*  
  Søker skal legge fram en konkret prosjektplan som viser aktiviteter og ressursbruk over tid.
* *Styringsstruktur*  
  Interne rutiner for styring og kontroll av prosjektet. Forhold knyttet til avvikshåndtering, endringshåndtering skal legges særlig vekt. For prosjekter med flere deltakende partnere, skal styringsgruppens funksjon beskrives spesielt.
* *Prosjektorganisering*  
  Intern prosjektorganisering med navn på personer og funksjon.
* *Ressurser og kompetanse*  
  Prosjektet må kunne dokumentere en bemanningsplan som viser at prosjektet har ressurser for gjennomføring av prosjektet som planlagt.
* *Metode- & styringsverktøy*  
  Det skal beskrives hvilken prosjektgjennomføringsmetodikk som benyttes for prosjektet.
* *HMS*  
  Prosjektets spesifikke HMS-krav og -plan skal beskrives i forhold til myndighetenes krav og prosjektets behov og egenart.
* *QA/revisjonsplan*  
  Prosjektet skal beskrive planlagte revisjoner for å kvalitetssikre prosjektets leveranser. Avhengig av søkers interne kompetanse og kapasitet kan Gassnova stille krav om at det gjennomføres revisjon av uavhengig tredjepart.
* *Annet*  
  Andre emner som søker mener bør være av særlig betydning ved vurdering av søknaden.

## Rettigheter og patenter

Gassnova krever god oversikt over patentsituasjonen til prosjektet i form av ”Freedom to operate”-analyse som sikrer prosjektet nødvendig handlingsrom. Søker må ha en plan for hvordan resultatene av prosjektet skal beskyttes. Uansett om en ønsker å publisere, patentere eller hemmeligholde resultatene må dette dokumenteres i en plan. Det anbefales å kontakte patentkontorer for hjelp til patentsøknader og den videre prosessen frem til registrering.

## Kommersielt potensial

Søkers strategi for videre utvikling av prosjektet, hvordan dette passer inn i forretningsstrategien til søker, og planer for kommersialisering, forretningskonsept(er), finansiering, og samarbeid med andre aktører.

Gassnovas målsetting er å støtte utviklingsprosjekter fram til kommersialisering. Gassnova trenger derfor en oversikt over hvilke planer prosjektansvarlig har for å videreføre arbeidet etter at det omsøkte prosjekt er gjennomført. Det er også viktig å få en oversikt over hvilke partnere som er planlagt involvert i et slikt arbeid. Oversikten skal bidra til å gi et felles forståelse for utviklingsbehovet framover.

Det skal videre anslås når utviklings- og/eller demo-prosjekter er planlagt startet opp, anslått gjennomføringstid og antydet kostnadsomfang for et slikt arbeid. Denne oversikten er ikke bindende for søker i forhold til en videre søknadsprosess.

## Evne til gjennomføring og kommersialisering

Se veiledning i søknadsskjema.

## Publisering og spredning av prosjektets resultater

Se veiledning i søknadsskjema.

# Risikovurdering

Søknaden skal inneholde en risikovurdering for både prosjektet og videre utvikling av prosjektet. Vurderingen skal omfatte de viktigste tekniske, økonomiske, juridiske og kommersielle risikoer og tilhørende avbøtende tiltak.

# Grunnleggende forutsetninger

Her listes grunnleggende forutsetninger og krav som er knyttet til eventuell støtte fra Gassnova.